
Αρ. Φύλλου 191 


3 Απριλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων του αιγιαλού και δημιουργία 


ζώνης παραλίας στη θέση «Βελατοράχη» ή «Ρό¬ 
δας», ΓιάλτρωνΔήμου Αιδηψού, Ν. Εύβοιας. 1 

Κήρυξη αναδασωτέας έκτασης στη θέση «Καρκαλός» 
Περιφέρειας Δημοτ. Διαμ/τος Άνω Καστριτσίου 
του Δήμου Ρίου. 2 


ΑΠΟΦΑΣΕΙΣ 

Αριθ. 1017771 /1540/Β0010 (1) 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «Βελατοράχη» ή «Ρόδας», 
Γ ιάλτρων Δήμου Αιδηψού, Ν. Εύβοιας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.3200/55 «περί διοικητικής αποκέ¬ 
ντρωσης όπως αυτές τροποποιήθηκαν και ισχύουν σήμε¬ 
ρα με τα Ν.Δ. 532/70, Β.Δ. 704/70, Β.Δ. 705/70, Β.Δ. 
192/72, Π.Δ. 71/84, Π.Δ. 347/86, Ν. 2026/92 και Π.Δ. 97/93. 

2. Τις διατάξειςτου Α.Ν. 2344/40 «περί αιγιαλού και πα¬ 
ραλίας» όπως έχουν τροποποιηθεί και συμπληρωθεί με¬ 
ταγενέστερα. 

3. Τις διατάξεις του Β.Δ. 439/70 «περί συμπληρώσεως 
των διατάξεων περί αιγιαλού». 

4. Τις διατάξεις του άρθρου 20 Ν. 719/77 «περί του τρό¬ 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κ.λ.π.». 

5. Τις διατάξεις του άρθρου 100 του Π.Δ. 284/88 «περί 
συγκροτήσεως μεταξύ άλλων και της επιτροπής καθορι¬ 
σμού ορίων αιγιαλού παραλίας και θέσεων αμμοληψίας». 

6. Την υπ’ αριθ. 1078204/927/0006Α/6.8.1992 κοινή Υ¬ 
πουργική Απόφαση των Υπουργών Προεδρίας και Οικο¬ 
νομικών, με την οποία διατηρείται σε ισχύ η Επιτροπή κα¬ 
θορισμού ορίων αιγιαλού - παραλίας αμμοληψίας. 

7. Τις διατάξεις του άρθρου 19 παραγρ.5 Ν. 2344/95, 
του άρθρου 52 παραγρ.6 Ν. 2218/94, του άρθρου 4 πα- 
ραγρ.7του Ν. 2240/94, δυνάμει των οποίων αρμοδιότητες 
του Υπουργείου Οικονομικών που είχαν μεταβιβασθεί 


στους Νομάρχες, ανήκουν στον Περ/κό Δ/ντή, σε συν¬ 
δυασμό μεαυτέςτου άρθρου 14παραγρ.2του Ν. 2399/96 
με τις οποίες προβλέπεται η κατάργηση των θέσεων των 
Περ/κών Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και α¬ 
σκούνται από τον Αναπληρωτή Περ/κό Δ/ντή. 

8. Τις διατάξεις του τέταρτου εδαφίου της παραγρ. 2 
του άρθρου 1 και της παραγρ.6 του ίδιου άρθρου του Ν. 
2503/97 «Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις (ΦΕΚ 107/Α), σύμφωνα με τις οποίες οι 
Περ/κές Υπηρεσίες του Υπουργείου Οικονομικών, που 
συγκροτούσαν την Περ/κή Διοίκηση του Νομού ή Νομαρ¬ 
χίας, δεν υπήχθησαν στην ενιαία οργανική μονάδα της 
Περιφέρειας, ούτε καταργήθηκαν, αλλά αποτελούν από 
1.9.97, Υπηρεσίες του Υπουργείου Οικονομικών. 

9. Την αριθμ. 1087903/1481/0006Β/28.8.97 απόφαση 
του Υπουργού Οικονομικών «περί μεταβίβασης αρμοδιο- 
τήτωντου Υπουργού Οικονομικών στους Προϊσταμένους 
των Περ/κών Υπηρεσιών του Υπουργείου Οικονομικών 
πλην Γ.Λ.Κ. και Γ.Χ.Κ». 

10. Την από 20.4.99 έκθεση της Επιτροπής καθορισμού 
των ορίων του αιγιαλού - παραλίας και θέσεων αμμολη¬ 
ψίας, που καθόρισε τα όρια του αιγιαλού παραλίας στη 
θέση «ΒΕΛΑΤΟΡΑΧΗ» ή «ΡΟΔΑΣ», Γ ιάλτρων Δήμου Αιδη¬ 
ψού Ν. Εύβοιας και το από Μάιο 1998, με κλίμακα 1:500 
τοπογραφικό διάγραμμα του τεχνολόγου Τοπογράφου 
Μηχανικού Νίκου Γ. Μαρουλά σε μία (1) πινακίδα, που ε¬ 
λέγχθηκε για την ακρίβεια της αποτύπωσης από τον Γ. Α¬ 
νυφαντή στις 1.7.1998 και θεωρήθηκε στις 1.7.1998 από 
τον Προϊστάμενο ΤΔΥ Ν. Κασιώνη της Δ/νσης Τ.Υ. 
Νομ/κής Αυτοδιοίκησης Εύβοιας, όπως ορίζουν οι διατά¬ 
ξεις του άρθρου 20 του 719/77 και συνοδεύει την έκθεση 
της προαναφερόμενης Επιτροπής. 

11. Την σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ. 544.5/786/99/ Σχ. 1535/ 
21.10.99 έγγραφό του, αποφασίζουμε: 

Την επικύρωση της από 20.4.99 έκθεση της Επιτροπής 
καθορισμού των ορίων του αιγιαλού και παραλίας και θέ¬ 
σεων αμμοληψίας, καθώς και το από Μάιο 1998 Τοπο- 
γραφικό διάγραμμα που τη συνοδεύει, το οποίο συντά¬ 
χθηκε από τον Τεχνολόγο Τοπογράφο Μηχανικό Νίκο Γ. 
Μαρουλά σε μία (1) πινακίδα, με κλίμακα 1:500 που ελέγ¬ 
χθηκε για την ακρίβεια της αποτύπωσης από τον Γ. Ανυ- 

φαντή στις 1.7.1998 και θεωρήθηκε από τον Προϊστάμενο 
ΤΔΥΝ. ΚασιώνητηςΔ.Τ.Υ.Ν. Α.Εστις 1.7.1998, όπως ορί¬ 
ζουν οι διατάξεις του άρθρου 20 του Ν.719/77 επί του ο¬ 
ποίου η πιο πάνω Επιτροπή καθόρισε με κόκκινη συνεχή 
πολυγωνική γραμμή, 1,2.23,24, της οποίας οι κορυ¬ 

φές εξασφαλίζονται με συντεταγμένες από το κρατικό 
τριγωνομετρικό δίκτυο, τα όρια του αιγιαλού στη θέση 
«ΒΕΛΑΤΟΡΑΧΗ» ή «ΡΟΔΑΣ», Γιάλτρων, Δήμου Αιδηψού, 
Ν. Εύβοιας και με κίτρινη συνεχή πολυγωνική γραμμή 1', 

2'.23’, 24’ σε απόσταση 15 μέτρων από αυτών του 

αιγιαλού τα όρια της παραλίας στην ίδια θέση. 

Η παρούσα απόφαση μαζί με την έκθεση και το τοπο- 
γραφικό διάγραμμα να δημοσιευθούν στην εφημερίδα 
της Κυβερνήσεως. 

Αθήνα, 10 Μαρτίου 2000 

Με εντολή Υπουργού 
Ο Γ ενικός Γ ραμματέας 
ΧΑΡΗΣ ΑΛΑΜΑΝΟΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ ΠΑΡΑΛΙΑΣ ΚΑΙ ΘΕΣΕΩΝ ΑΜΜΟΛΗΨΙΑΣ 

Για τον καθορισμό το πρώτον των ορίων του αιγιαλού 
στη θέση «Βελατοράχη» ή «Ρόδας» Γ ιάλτρων Ν. Εύβοιας 
μπροστά από την ιδιοκτησία Σ. ΑΝΔΡΙΤΣΟΣ και ΣΙΑ ΟΕ Ι¬ 
ΧΘΥΟΚΑΛΛΙΕΡΓΕΙΕΣ. 

Στα Γιάλτρα σήμερα 20.4.1999 ημέρα Τρίτη οι υπογρα- 
φόμενοι: 

1) Χρήστου Πάνος, εφοριακός ΠΕ/Β, αναπληρωτής 
Προϊστάμενος Κτηματικής Υπηρεσίας, κωλυομένων των 
τακτικών μελών, ως Πρόεδρος. 

2) Μπούρικα Αθηνά, Τοπογράφος Μηχανικός ΠΕ/Β, υ¬ 
πάλληλος Κτηματικής Υπηρεσίας, ως μέλος. 

3) Πετράκης Νικ., Ανθ/γος Λ.Σ. (Ε.Ν.) αναπληρωτής Λι¬ 
μενάρχης Λ. Αιδηψού κωλυομένων των τακτικών μελών, 
ως μέλος, που αποτελούμε την «Επιτροπή καθορισμού Ο¬ 
ρίων αιγιαλού και παραλίας και θέσεων αμμοληψίας», η 
σύνθεση της οποίας καθορίστηκε βάσει των διατάξεων 
των αρθ. 89, 100, 153 του Π.Δ. 284/88 «περί Οργανισμού 
Υπουργείου Οικονομικών» και με την αριθ. 
1034617/616/0006Α/12.3.98 απόφαση Γ ενικού Διευθυντή 
Δημόσιας Περιουσίας και Εθνικών Κληροδοτημάτων Υ¬ 
πουργείου Οικονομικών που συγκλήθηκε με την αριθ. 
Φ121/1688/98/19.4.99 πρόσκληση του Προέδρου της, με¬ 
ταβήκαμε επί τόπου στην περιοχή που προαναφέραμε 
την 20.4.99. 

Αφού λάβαμε υπόψη: 

1) Το με αριθ. 4109/1.7.98 έγγραφο Δνσης Τεχνικών Υ¬ 
πηρεσιών Νομ. Αυτ/σης Εύβοιας διά του οποίου ζητείται 
ο καθορισμός των ορίων αιγιαλού στην παραπάνω περιο¬ 
χή- 

2) Το από Μάίου 1998 με κλίμακα 1:500τοπογραφικό διά¬ 
γραμμα του Μηχανικού Νίκου Μαρουλά σε μία (1) πινακίδα 
που ελέγχθηκε για την ακρίβεια της αποτύπωσης την 1.7.98 
και θεωρήθηκε από τον Προϊστάμενο ΤΑΥ της Δ.Τ.Υ.Ν.Α.Ε. 
την 1.7.98 όπως ορίζει το άρθρ. 20 του Ν. 719/77. 


3) Τις διατάξεις του Α.Ν. 2344/40, όπως αυτό τροποποι¬ 
ήθηκε καθώς και την σχετική Δικαστηριακή και Διοικητική 
Νομολογία. 

4) Την από επιτόπιο μετάβαση σχηματισθείσα αντίληψη 
για το πλάτος της βρέχόμενης ζώνης της ξηράς και άλλα 
συναφή στοχεία δηλαδή: 

α) Περιγραφή της μορφολογίας της περιοχής (βραχώ¬ 
δης, πεδινή, περίπου κλίση εδάφους, καταπτώσεις, βλά¬ 
στηση, προσχωσιγενές έδαφος, ενδείξεις μεταβολής του 
αιγιαλού, ύπαρξη ή μη παλαιού αιγιαλού κ.λ.π.). 

β) Κατάσταση της ακτής (διαβρώσεις, προσχώσεις, ε- 
κτελεσθέντα έργα κ.λ.π.). 

γ) Κατάσταση θαλάσσιου χώρου (βάθη, ξέρες, ύφαλοι, 
ανάπτυγμα πελάγους.). 

δ) Παλίρροιες και θαλάσσια ρεύματα. 

ε) Επικρατούσες καιρικές συνθήκες (διεύθυνση, έντα¬ 
ση και συχνότητα πνεόντων ανέμων, ύψος κύματος 
κ.λ.π.). 

5) Λοιπά στοιχεία που έλαβε υπόψη η Επιτροπή, όπως 
παλιά διαγράμματα, μαρτυρικές καταθέσεις, τίτλος ιδιο¬ 
κτησίας, έγγραφα Γ.Ε.Ν., προηγούμενοι καθορισμοί σε 
γειτονική περιοχή κ.λ.π. καθώς καιτα συμπεράσματα που 
εξήχθηκαν κατά την κρίση της Επιτροπής. 

6) Τις διατάξεις της παρ. 1 άρθρ. 5 (όπως αντικαστάθη- 
κε με την παρ. 5 άρθρ. 23 Ν. 1337/83) και παρ. 1 άρθρ. 7 
ΑΝ 2344/40, την Ε 15780/405/ΠΘ 13/9.1.87 εγκύκλιο 
Δ/νσης Δημ. Κτημάτων Υπ. Οικονομικών «Περί Καθορι¬ 
σμού Οριογραμμής παραλίας» και συνεκτιμώντας τα δε¬ 
δομένα της περιοχής, ότι πρόκειται για αδόμητη κυρίως 
έκταση, χωρίς παραλιακό δρόμο κατά το μεγαλύτερο 
τμήμα της, προτείνουμε τη δημιουργία ζώνης παραλίας 
πλάτους 15μ. που θεωρείται απαραίτητη για την εξυπη¬ 
ρέτηση της επικοινωνίας ξηράς - θάλασσας καιτανάπαλιν 
καθώς και για λοιπούς εξωραϊστικούς και κοινωφελείς 
σκοπούς, αποφασίζουμε: 

1) Καθορίζει επί του παραπάνω τοπογραφικού δια¬ 
γράμματος. 

α) Την οριογραμμή του αιγιαλού με κόκκινη συνεχή πο¬ 
λυγωνική γραμμή 1,2 23,24 της οποίας οι κορυφές ε¬ 
ξασφαλίζονται με συντεταγμένες από το Κρατικό τριγω¬ 
νομετρικό δίκτυο. 

β) Την οριογραμμή της παραλίας με συνεχή κίτρινη πο¬ 
λυγωνική γραμμή Τ, 2'.23', 24', σε απόσταση 15μ. από 

αυτήν του αιγιαλού, γιατί δεν εξυπητερούνται οι σκοποί 
του άρθρ. 7 παρ. 1 του Α.Ν. 2344/40. Οι κορυφές της εξα¬ 
σφαλίζονται με συντεταγμένες από το Κρατικό τριγωνο¬ 
μετρικό δίκτυο. 

2) Αποφαίνεται ότι δεν υπάρχει παλαιός αιγιαλός. 

3) Δεν εξαιρούνται τα κτίσματα που βρίσκονται στη ζώ¬ 
νη παραλίας. 

Η Επιτροπή 
Ο Πρόεδρος 
Π. ΧΡΗΣΤΟΥ 

Τα μέλη 

ΑΘΗΝΑ ΜΠΟΥΡΙΚΑ 
ΝΙΚΟΛΑΟΣ ΠΕΤΡΑΚΗΣ 

Αριθ. 509 (2) 

Κήρυξη αναδασωτέας έκτασης στη θέση «Καρκαλός» 
Περιφέρειας Δημοτ. Διαμ/τος Άνω Καστριτσίου του 
Δήμου Ρίου. 

Ο ΓΕΝΙΚΟΣ ΔΙΕΥΘΥΝΤΗΣ 
ΤΗΣ ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της χώρας. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμση θεμάτων για την 
τοπική αυτοδιοίκηση και άλλες δ/ξεις». 

3. Την αριθμ. 186 Γ.Γ./30.6.1998 απόφαση Π.Δ.Ε. «Ά¬ 
σκηση αρμοδιοτήτων Γενικού Γραμμ. Περιφέρειας Δυτ. 
Ελλάδας επί θεμάτων ΔΑΣΙΚΩΝ και μεταβίβαση του δι¬ 
καιώματος υπογραφής στους προϊσταμένους Υπηρεσια¬ 
κών Μονάδων της Περιφέρειας». 

4. Τις διατάξεις του Ν. 998/79 «περί προστασίας των Δα¬ 
σών και των δασικών εκτάσεων» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 2. 

γ) Του όίρθρου 70 παρ. 3 του Ν. 998/90 όπως συμπλη¬ 
ρώθηκε με το Ν. 2040/92. 

5. Τις σχετικές διαταγές του Υπουργ. Γεωργίας. 

6. Την αριθμ. 1130/22.2.2000 πρόταση του Δασαρχείου 
Πατρών «περί κηρύξεως αναδασωτέας έκτασης 1.972,75 
τετρ. μέτρων στη θέση « Καρκαλός « περιφέρειας Δημο¬ 
τικού Διαμ/τος Άνω Καστριτσίου του Δήμου Ρίου. 


7. Τη θετική εισήγηση της Δ/νσης Δασών Ν. Αχάίας, α¬ 
ποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση με φυσική ή τεχνητή αναγέννηση της δασικής βλάστη¬ 
σης που καταστράφηκε από παράνομη αποψιλωτική υλο¬ 
τομία που έγινε από τον Χριστόφορο Αγγ. Πετρή, κάτοικο 
Πατρών και διαπιστώθηκε στις 17.1.2000, τη δημόσια δα¬ 
σική έκταση (δάσος αειφύλλων, πλατυφύλλων από πρίνα, 
σχίνα, ασπάλαθο και αγριελιές), εμβαδού ενός στρέμμα¬ 
τος και εννιακοσίων εβδομήντα τριών τετραγωνικών μέ¬ 
τρων (1,973 στρεμ.) στη θέση «Καρκαλός» Περιφέρειας 
Δημοτ. Διαμ/τος Άνω Καστριτσίου του Δήμου Ρίου) και η 
οποία προσδιορίζεται από τα στοιχεία (Α, Β, Γ, Δ,... Λ, Μ, 
... Ρ, Σ, Τ, Α) όπως αυτά φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της από¬ 
φασης αυτής και έχει όρια: 

Ανατολικά: Δημόσιο πευκοδάσος. 

Δυτικά: Καλλιεργούμενη έκταση από τον ίδιο. 

Βόρεια: Καλλιεργούμενη έκταση από τον ίδιο. 

Νότια: Καλλιεργούμενη έκταση από τον ίδιο και δημό¬ 
σιο πευκοδάσος. 

Η παρούσα ισχύει μετά τη δημοσίευσή της στο Δήμο Ρί¬ 
ου Ν. Αχαΐας, σύμφωνα με το άρθρο 37 του Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 28 Φεβρουάριου 2000 
Με εντολή Γενικού Γραμματέα Περιφέρειας 
Ο Γενικός Διευθυντής 
ΠΑΝΑΓ. ΣΚΟΥΡΑΣ 

